Hermann Gunkel

Johann Friedrich Hermann Gunkel (* 23. máj 1862, Springe, Hannoverské kráľovstvo† 11. marec 1932, Halle an der Saale, Nemecko) bol nemecký protestantský teológ.

Životopis 
Hermann Gunkel sa narodil 23. mája 1862 v obci Springe v rodine protestantského farára. V rokoch 1869 až 1881 navštevoval lüneburské gymnázium Johanneum. Následne študoval protestantskú teológiu na univerzitách v Göttingene a Gießene. V Göttingene k jeho profesorom patrili o. i. aj Ulrich von Wilamowitz-Moellendorff (18481931), Albrecht Ritschl (18221889), Paul Anton de Lagarde (18271891) a Julius Wellhausen (18441918), v Gießene to boli napr. Adolf Harnack (18511930) či Bernhard Stade (18481906).

V roku 1888 sa Gunkel habilitoval na göttingenskej univerzite v odbore biblická teológia a exegéza a začal tu pôsobiť ako súkromný docent Nového zákona. Gunkel patril k okruhu sympatizantov Alberta Eichhorna (18561926), z ktorého sa neskôr vyvinula samostatná Nábožensko-dejinná škola. Vedecko-teologické intencie tejto skupiny však boli v rozpore s deklarovaným oficiálnym smerovaním fakulty ako aj s názormi jej najvplyvnejšieho člena, profesora Albrechta Ritschla. A tak bol Gunkel napokon nútený fakultu opustiť.

Na odporúčanie vplyvného pruského politika Friedricha Althoffa (18391908) prestúpil Gunkel v roku 1889 na univerzitu v Halle an der Saale. Podmienkou však bolo, že musel opäť absolvovať habilitačné konanie, tentokrát v odbore Starý zákon.

V roku 1895 sa Gunkel stal mimoriadnym profesorom Starého zákona na univerzite v Berlíne. Aby si zlepšil svoju finančnú situáciu, bol nútený podniknúť niekoľko prednáškových turné a usporadúvať pre študentov rôzne prázdninové kurzy.

V roku 1907 bol menovaný za riadneho profesora univerzity v Gießene. Univerzita v Oslo mu v roku 1913 udelila čestný doktorát.

V roku 1920 Gunkel akceptoval návrh štátneho tajomníka pruského ministerstva kultúry, Carla Heinricha Beckera (18761933), a vrátil sa na univerzitu v Halle an der Saale, kde následne pôsobil až do svojej emeritácie v roku 1927.

Gunkel patril k najvýznamnejším predstaviteľom Nábožensko-dejinnej školy. Inšpirovaný nemeckým lekárom a psychológom Wilhelmom Wundtom (18321920), mimoriadnu pozornosť venoval o. i. aj štúdiu významu legiend, povestí a rozprávok v starozákonných textoch. Výsledky svojho bádania sa snažil sprístupniť čo najširšiemu okruhu čitateľov. Bol spoluvydavateľom knižnej edície Forschungen zur Religion und Literatur des Alten und Neuen Testaments [Štúdie k náboženstvu a literatúre Starého a Nového zákona] a lexikónu Die Religion in Geschichte und Gegenwart (RGG) [Náboženstvo v dejinách a súčasnosti (v skratke RGG)].

Hermann Gunkel zomrel 11. marca 1932 v Halle an der Saale.

Výber z diela 
 Die Wirkungen des Heiligen Geistes nach der populären Anschauung der apostolischen Zeit und nach der Lehre des Apostels Paulus. 1888.
 Schöpfung und Chaos in Urzeit und Endzeit. 1895.
 Der Prophet Esra. 1900.
 Genesis, übersetzt und erklärt. 1901.
 Zum religionsgeschichtlichen Verständnis des Neuen Testaments. 1903.
 Israel und Babylonien: der Einfluss Babyloniens auf die israelitische Religion. 1903.
 Elias, Jahve und Baal. 1906.
 Esther. 1916.
 Das Märchen im Alten Testament. 1917.
 Reden und Aufsätze. 1913.
 Die Propheten. 1917.
 Ein Vorläufer Jesu. 1921.
 Die Psalmen, übersetzt und erklärt. 1926.
 Einleitung in die Psalmen. 1933. op. posth. [toto posledné Gunkelovo dielo dokončil až jeho žiak Joachim Begrich (1900 – 1945)].

Literatúra 
 BAUMGARTNER, Walter. Hermann Gunkel. In: Neue Zürcher Zeitung. Jahrgang 1932, Nr. 489 / 499.
 BAUMGARTNER, Walter. Zum Alten Testament und seiner Umwelt. Leiden: Brill, 1959. S. 371 – 378.
 BAUMGARTNER, Walter. Zum 100. Geburtstag von Hermann Gunkel. In: Congress Volume Bonn 1962 (Vetus Testamentum. Supplements 9). Leiden: Brill, 1963. S. 1 – 18.
 HAMMANN, Konrad. Hermann Gunkel. Eine Biographie. Tübingen: Mohr Siebeck, 2014. ISBN 978-3-16-150446-4.
 ITTEL, Gerhard Wolfgang. Urchristentum und Fremdreligionen im Urteil der religionsgeschichtlichen Schule (Inaugural-Dissertation). Erlangen: 1956. S. 29 – 33.
 KLATT, Werner. Hermann Gunkel. Zu seiner Theologie der Religionsgeschichte und zur Entstehung der formgeschichtlichen Methode. Göttingen: Vandenhoeck & Ruprecht, 1969.
 KRAUS, Hans-Joachim. Geschichte der historisch-kritischen Erforschung des Alten Testaments. Neukirchen: Verlag der Buchhandlung des Erziehungsvereins, 1956. S. 309 ff.
 MÜLLER, Hans-Peter. Hermann Gunkel. In: GRESCHAT, Martin (ed.). Theologen des Protestantismus im 19. und 20. Jahrhundert. Band 2. Stuttgart: Kohlhammer, 1978. S. 241 – 255.
 RABENAU, Konrad von. Hermann Gunkel auf rauhen Pfaden nach Halle. In: Evangelische Theologie 30. 1970. S. 433 – 444.
 RABENAU, Konrad von. Gunkel, Hermann. In: Neue Deutsche Biographie. Band 7. Berlin: Duncker & Humblot, 1966. ISBN 3-428-00188-5. S. 322 f. (dostupné online)
 ROLLMANN, Hans. Zwei Briefe Hermann Gunkels an Adolf Jülicher zur religionsgeschichtlichen und formgeschichtlichen Methode. In: Zeitschrift für Theologie und Kirche 78. 1981. S. 276 – 288.
 SCHMIDT, Hans. In Memoriam Hermann Gunkel. In: Theologische Blätter 11. 1932. S. 97 – 103.
 SMEND, Rudolf. Deutsche Alttestamentler in drei Jahrhunderten. Göttingen: Vandenhoeck & Ruprecht, 1989. ISBN 3-525-53584-8. S. 160 – 172.
 WASCHKE, Ernst-Joachim. Hermann Gunkel, der Begründer der religionsgeschichtlichen Schule und der gattungsgeschichtlichen Forschung. In: SAMES, Arno (ed.). 500 Jahre Theologie in Wittenberg und Halle  – 1502 bis 2002. Leipzig: Evangelische Verlagsanstalt, 2003. ISBN 3-374-02115-8. S. 129 – 142.
 WASCHKE, Ernst-Joachim (ed.). Hermann Gunkel (1862 – 1932) (Biblisch-Theologische Studien 141). Neukirchen-Vluyn: Neukirchener, 2013. ISBN 978-3-7887-2719-2.

Bibliografie 
 HEMPEL, Johannes. In: Eucharisterion. Studien zur Religion und Literatur des Alten und Neuen Testaments. Festgabe für Hermann Gunkel zum 60. Geburtstage, dem 23. Mai 1922, dargebracht von seinen Schülern und Freunden. Göttingen: Vandenhoeck & Ruprecht, 1923. (Band 2. S. 214 – 226)
 KLATT, Werner. Hermann Gunkel. Zu seiner Theologie der Religionsgeschichte und zur Entstehung der formgeschichtlichen Methode. Göttingen: Vandenhoeck & Ruprecht, 1969. S. 272 ff.

Lexikóny 
 BAUTZ, Friedrich Wilhelm. Gunkel, Hermann. In: Biographisch-Bibliographisches Kirchenlexikon. Band 2. Hamm: Bautz, 1990. ISBN 3-88309-032-8. S. 395 – 396.
 GALLING, Kurt. Art. Gunkel, Hermann. In: RGG. 3. Aufl. Band 2. 1958. S. 1908 f.
 NICHOLSON, Ernest. Art. Gunkel, Hermann. In: RGG. 4. Aufl. Band 3. 2000. S. 1332.
 WONNEBERGER, Reinhard. Gunkel, Hermann. In: Theologische Realenzyklopädie. Band 14. Berlin / New York: de Gruyter, 1985. ISBN 3-11-008583-6. S. 297 – 300.

Referencie

Externé odkazy 
 https://portal.dnb.de
 https://www.deutsche-digitale-bibliothek.de 
 http://www.archiv-rgs.de
 https://archive.org
 https://librivox.org
 https://books.google.sk
 http://www.patheos.com
 http://vridar.org
 http://www.bibleinterp.com
 http://www.rtforum.org
 http://biblical-studies.ca

Zdroj 

Nemeckí teológovia
Protestantskí teológovia
Nemeckí vysokoškolskí pedagógovia